पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सुपर कॉरिडोर के बाद परदेशीपुरा स्थित इलेक्ट्रॉनिक्स कॉम्प्लेक्स में नया आईटी पार्क विकसित होगा। एक लाख वर्गफीट में नई बिल्डिंग वहीं पुराने भवन के पास बनाई जाएगी। म.प्र. स्टेट इलेक्ट्रॉनिक विकास निगम इसे इंदौर विकास प्राधिकरण के माध्यम से बनवाएगा। बिल्डिंग की डिजाइन में कुछ बदलाव हुए है। बेसमेंट की दो मंजिल सिर्फ पार्किंग के लिए रहेंगी। इसमें 300 कारें खड़ी हो सकेंगी।
आईडीए चेयरमैन संजय दुबे ने बताया जल्द ही बिल्डिंग निर्माण के प्रस्ताव बुलाएंगे। आईडीए चीफ सिटी प्लानर आर.के. सिंह ने बताया कंसल्टेंट मेहता एंड एसोसिएट्स को नियुक्त किया गया है। कॉम्प्लेक्स की जरूरत के मुताबिक 300 कारों की पार्किंग पर्याप्त है। इसमें पुरानी बिल्डिंग की पार्किंग भी की जा सकेगी। गौरतलब है कि पांच एकड़ क्षेत्र में यह पार्क बन रहा है। नई बिल्डिंग में वर्तमान की दो आईटी कंपनियों को जगह देने के साथ नई कंपनियों को भी स्थान दिया जाएगा।
नई बिल्डिंग पर एक नजर कुल एरिया - 5 एकड़, निर्माण होगा - एक लाख वर्गफीट में, पार्किंग - नीचे के दो मंजिला बेसमेंट में, ऊंचाई - सात मंजिला होगा भवन, निर्माण - दो चरणों में, पहले 5 मंजिल, फिर दो मंजिल और वाहन - 300 चार पहिया , लागत- 35 करोड़ रुपए , यह भी है- बिल्डिंग के अलावा गार्डन, लैंड स्केपिंग सहित अन्य सुविधाएं भी दी जाएंगी। इंदौर बनेगा ब्राउन फील्ड क्लस्टर, इंदौर.
इंदौर, धार, देवास और भोपाल में ब्राउन फील्ड क्लस्टर विकसित किए जाएंगे। क्लस्टर में मोबाइल, टेलीकॉम उपकरण, आईटी हार्डवेयर, बायोमेट्रिक डिवाइस, कंज्यूमर इलेक्ट्रॉनिक्स आदि यूनिट्स लगाई जाएंगी। निवेश करने वालों को 25 फीसदी अनुदान मिलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn